Torstai 29.3.2012 klo 10.04 (päivitetty klo 10.49)
Helsingin hovioikeus piti ennallaan myrkkyhoitaja Aino Nykopp-Kosken käräjäoikeudesta saaman tuomion.
TAUSTAMyrkkyhoitaja uskoo Hovioikeuden hylkäävän syytteet Todettiin syylliseksi - myrkkyhoitaja mielentilatutkimukseen
Nykopp-Koski tuomittiin Helsingin käräjäoikeudessa elinkautiseen vankeuteen vuoden 2009 toukokuussa. Hovioikeus piti tuoreella päätöksellään tuomion voimassa.Nykopp-Koski myrkytti potilainaan olleita vanhuksia. Hänen katsottiin syyllistyneen viiteen murhaan, viiteen murhan yritykseen, kolmeen törkeään pahoinpitelyyn sekä omaisuus- ja huumausainerikoksiin.Nykopp-Koski varasti omaisuutta myrkyttämiltään vanhuksilta. Hän vei uhreiltaan rahaa, koruja ja lääkeaineita. Hänen hallustaan takavarikoitiin tutkinnan yhteydessä 1800 huumaavaa lääketablettia.Tuomittu työskenteli uhriensa perushoitajana ja teki näiden luokse kotikäyntejä.Hovioikeus katsoi, että murhat ja niiden yritykset oli tehty kylmän harkitusti. Teot olivat törkeitä, sillä uhrit olivat puolustuskyvyttömiä ja Nykopp-Koski käytti hyväkseen luottamusasemaansa heidän hoitajanaan.